b"\n_START_ARTICLE_\nDionysius Areopagita\n_START_PARAGRAPH_\nDionysius Areopagita (gresk: \xce\x94\xce\xb9\xce\xbf\xce\xbd\xcf\x8d\xcf\x83\xce\xb9\xce\xbf\xcf\x82 \xe1\xbd\x81 \xe1\xbc\x88\xcf\x81\xce\xb5\xce\xbf\xcf\x80\xce\xb1\xce\xb3\xce\xaf\xcf\x84\xce\xb7\xcf\x82) var en gresk tidlig kristen dom var blitt omvendt av Paulus i Athen. _NEWLINE_Tilnavnet skyldes at han var bisitter i Areopagen, som var byens h\xc3\xb8yeste domstol. Han ble senere Athens f\xc3\xb8rste biskop.\n_START_SECTION_\nOverleveringen\n_START_PARAGRAPH_\nHans omvendelse ved Pauli forkynnelse er overlevert i Apostlenes gjerninger, 17,34. Det er Eusebius av Caesarea som beretter at han ble biskop i Athen (Historia Ecclesiae 3,4).\n_START_SECTION_\nNavneforvekslinger\n_START_PARAGRAPH_\nEn anonym filosof og teolog som virket omlag \xc3\xa5ret 500 tok i bruk Dionysius' navn og identitet - dette ble i samtiden ikke ansett som svindel, men derrimot som beskjedenhet og en hyllest til ham hvis navn man benyttet. Dette er den mann som senere vanligvis kalles Pseudo-Dionysius Areopagita._NEWLINE_I middelalderen ble det i tilslutning til Hilduin av Saint-Denis ogs\xc3\xa5 vanlig \xc3\xa5 likestille Dionysius av Paris (200-tallet) med den athenske biskop Dionysius."